Здравейте,казвам се Велизара Петкова, на 20 години съм, от град Карнобат, но от две години живея и уча в град София.

Още от дете имам огромна страст към грима и знаех, че един ден ще се занимавам именно с точно тази професия. Естествено първоначално започнах

да практикувам върху себе си, в следствие започнах да гримирам приятелки и познати. Мечтата ми беше да завърша курс за грим при невероятната Таня Христова,

която ръководи "The Makeup Academy". Работих усилено и успях да събера нужните средства при нея и ето ме сега - вече съм професионален гримьор.

Също така Таня ни предостави възможността за сертификат от МОН, признат в целия ЕС и още много други страни извън него.

За момента работя с клиентите си на свободна практика. Разработвам гримове за различни официални поводи, като стиловете са - ежедневен бюти грим,

вечерен опушен, сватбен и абитуриентски.Да си гримьор е изкуство и чувство за красота, а талантът е да откриваш очарование навсякъде, дори в безлични неща.

Усещането за естетика е начална стъпка към гримирането. Останалото е прецизност, точна ръка, доза фантазия ,упорита работа и време посветено на това изкуство.

Индивидуалният подход и внимание към всеки клиент е голяма част от това да бъдеш професионалист.